شكراً للناس اللى بتحاول تسعدنا حتى لو بكلمه صغيرة و فعل يحسسنا اننا نستحق السعادة ، شكراً للناس اللى بتقدر وتراعى الأساسيات فى أى علاقه رغم أى خلاف أو شد ، شكراً للناس اللى مبتحبش النكد و المشاكل وبتدور على البساطه فى علاقتها ، شكراً للناس اللى بتساعدنا نحب نفسنا و نحبهم ونحب الحياة ، الناس اللى عارفه إن العُمر هيتعاش مره واحدة بس فمنضيعهوش فى الهم و الحُزن ، شكراً للناس اللى بتعرف تفرق بين أوقات المناسبات إن رغم أى مشاكل مينفعش يكون فى زعل و نكد فى الأوقات دى ، الناس اللى بتستنى أى حاجة علشان تفرح مش أى حاجة علشان تنكد ، شكراً ليكم إنتم قُليليين أوى ، شكراً عشان وجودكم بيحببنا فى الحياة ..🧡